Ausytasis karklas

Ausytasis karklas (Salix aurita) – gluosninių šeimos (Salicaceae) augalų rūšis.

Natūraliai paplitęs didžiojoje Europos dalyje (Skandinavijoje, Vidurio ir Rytų, Vakarų Europoje, Balkanuose), Sibire.Salix aurita L. , GRIN-Global. National Genebank of Tunisia

Tai 0,8–2,5 m aukščio krūmas. Šakos ir pumpurai pliki. Lapai 2–5 cm ilgio, 1–3 cm pločio, atvirkščiai kiaušiniški arba atvirkščiai lancetiški, iš viršaus nešvariai žali, raukšlėti, pliki, iš apačios pilkai žali, plaukuoti. Lapo pakraštys stambiai dantytas ir banguotas, viršūnė trumpa, sulenkta. Prielapiai stambūs, inkstiški. Žydi balandžio–gegužės mėnesiais.

Ausytasis karklas Lietuvoje dažnas. Auga šlapiose pievose, ganyklose, pagrioviuose, šlapiuose krūmynuose, drėgnuose miškuose.

 Šaltiniai 

Kategorija:Gluosniniai
Kategorija:Medžiai ir krūmai